Keaton se pa, Ray, was ’n legendariese Noord-Transvaal en Transvaalse speler in die 1970-’80’s en was Suid-Afrika se voorste paaltjiewagter in dié era. Hy was ook vir ’n ruk die afrigter van die Proteas.
Keaton is ’n voormalige SA o.19-kaptein, maar hy het sy Engeland-buiging in 2016 teen Indië weg van die huis gemaak. Hy het terstond ’n honderdtal in sy eerste toets as openingskolwer aangeteken en die Britse media het opgewonde regop gesit en gewonder of daar uiteindelik ’n waardige opvolger vir Andrew Strauss is.
Maar hy het in die daaropvolgende toetse gesukkel en ná 17 toetse het hy 781 lopies teen ’n gemiddeld van 25,19 aangeteken. Hy het wel in Februarie 141 lopies vir die Engelse A-span in hul toerwedstryd teen ’n Krieket Australië-elftal geslaan.